3. ΑΠΟΦΑΣΙΣ ΥΠΟΥΡΓΟΥ ΠΟΛΙΤΙΣΜΟΥ ΚΑΙ ΕΠΙΣΤΗΜΩΝ Αριθ.ΥΠΠΕ/ΚΑΤΕΧΝ/Γ/Γ/Φ21/7546 της 14/19 Φεβρ. 1974 (ΦΕΚ Β΄ 203) Περί των διπλωματικών εξετάσεων των σπουδαστών των Δραματικών – Μελοδραματικών Σχολών. Έχοντες υπ’ όψει: 1.Τας διατάξεις του Ν.Δ. 1715/42 περί των εν τω Κράτει Ιδιωτικών Δραματικών και Μελοδραματικών Σχολών, εφαρμοζομένας και εις τας Σχολάς Χορού και 2.Την υπ’ αριθ. 55308/13.12.73 ημετέραν απόφασιν περί καθορισμού ωρολογίου και αναλυτικού προγράμματος μαθημάτων Α΄, Β΄ και Γ΄ τάξεων Δραματικών Σχολών. 3.Την υπ’ αριθ. 54161/5.12.73 ημετέραν απόφασιν περί καθορισμού ωρολογίου και αναλυτικού προγράμματος μαθημάτων Α΄, Β΄ και Γ΄ Τάξεων Σχολών Χορού, αποφασίζομεν: Καθορίζομεν την διαδικασίαν διεξαγωγής των διπλωματικών εξετάσεων των σπουδαστών των Δραματικών – Μελοδραματικών Σχολών και των Επαγγελματικών Τμημάτων των καθ’ ήμάς Σχολών Χορού ως ακολούθως: (Αντί για τη σελ. 1077) Σελ. 1077(α) Τεύχος Ε91-Σελ. 117 Σχολές Καλλιτεχνικής Εκπαίδευσης 31.Ξ.η.1-3 α)Αι εξετάσεις επί πτυχίω των σπουδαστών  των Δραματικών Σχολών και Σχολών Χορού διεξάγονται εντός του μηνός Ιουνίου και Σεπτεμβρίου, εις ημερομηνίας καθοριζομένας υπό του ΥΠ.Π.Ε., ενώπιον Επιτροπής εξ ειδικών περί την τέχνην  του Χορού δια τους εκ  των  Σχολών Χορού προερχομένους, δια δε τους εκ των Δραματικών Σχολών περί την Δραματικήν τέχνην, ως Σκηνοθέται, Θεατρικοί Συγγραφείς, Ηθοποιοί, Θιασάρχαι και εκπρόσωποι του ΥΠ.Π.Ε. β)Ως επί πτυχίω εξεταστέα μαθήματα δια τους σπουδαστάς των Δραματικών – Μελοδραματικών Σχολών και Σχολών Χορού ισχύουν τα δια των ύπερθεν υπ’ αριθ. 55308 και 54161 αποφάσεων καθορισθέντα τοιαύτα. γ)Ο αριθμός των βαθμολογούντων κατά την εξέτασιν καθηγητών της Σχολής ορίζεται εις 4.2 δια τα Πρακτικά μαθήματα και 2 δια τα θεωρητικά. δ)Οι υποψήφιοι εξετάζονται εφ’ όλης της διδαχθείσης ύλης συμφώνως προς το καθορισθέν ωρολόγιον και αναλυτικόν πρόγραμμα των μαθημάτων. ε)Η βαθμολογική κλίμαξ ορίζεται ως κάτωθι: 1)Προακτέος 2)Απορριπτέος 3)Αναξεταστέος εις τα θεωρητικά μαθήματα ς)Προακτέος θεωρείται ο σπουδαστής ο οποίος απέδωσεν ικανοποιητικώς εις εκάστην κατηγορίαν μαθημάτων Πρακτικών και Θεωρητικών. ζ)Σπουδαστής, ο οποίος υστέρησεν εις το μάθημα της Υποκριτικής Τέχνης δια τας Σχολάς Θεάτρου και Τεχνικών Μαθημάτων δια τας Σχολάς Χορού, επαναλαμβάνει τα μαθήματα της αυτής τάξεως. η)Σπουδαστής, ο οποίος υστέρησεν εις τα θεωρητικά μαθήματα επανεξετάζεται κατά Σεπτέμβριον μήνα. Εις περίπτωσιν καθ’ ην δεν κριθή προακτέος και κατά Σεπτέμβριον επαναλαμβάνει τα μαθήματα της αυτής τάξεως. θ)Όσοι εκ των προακτέων σπουδαστών επιθυμούν να διεκδικήσουν τον βαθμόν ΑΡΙΣΤΑ, δύνανται κατόπιν αιτήσεώς των, να κριθούν υπό της Επιτροπής του ΥΠΠΕ εις ημερομηνίαν καθοριζομένην υπό του ΥΠΠΕ προς κοινήν εξέτασιν όλων των υποψηφίων αριστούχων. ι)Ικανός προς λήψιν πτυχίου θεωρείται ο προσελθών ενώπιον της Εξεταστικής Επιτροπής επί πτυχίω τελειόφοιτος σπουδαστής, κατόπιν σχετικής προτάσεως της Σχολής, και κριθείς ως προακτέος υπό της Επιτροπής. Σελ. 1078(α) Τεύχος Ε91-Σελ.118 